Ľubomír Petrák

Ing. Ľubomír Petrák, CSc. (* 6. august 1961, Myjava – † 20. február 2021, Bratislava) bol slovenský politik, poslanec Národnej rady Slovenskej republiky za SMER-SD a starosta Hurbanovej Vsi.

 Život 
Vyštudoval Strojnícku fakultu Slovenskej technickej univerzity v Bratislave. Profesne neskôr na fakulte pôsobil ako odborný asistent. Od deväťdesiatych rokov bol podnikateľ a spoločník vo viacerých spoločnostiach (CORRECT Plast, s.r.o., HB REAL, s.r.o.).

Petrák zomrel 20. februára 2021.

 Politická činnosť 
Ľubomír Petrák bol starosta malej obce Hurbanova Ves v okrese Senec.

V roku 2002 sa stal posledným predsedom SDĽ. 4. december 2004 na 10. zjazde SDĽ v Banskej Bystrici bol po tom, čo schránková firma uhradila záväzky SDĽ,TÓDOVÁ Monika: Košice zaplatia milióny firme, ktorá kedysi pomohla SDĽ, sme.sk, 28. jún 2013, [cit 2016-02-04], Dostupné online schválený zánik strany zlúčením so SMERom od 31. decembra 2004. Smer sa stal prakticky zo dňa na deň najbohatšou politickou stranou na Slovensku. Majetky Smeru a SDĽ podľa výročných správ z roku 2003 prevyšovali 70 miliónov korún. SDĽ mala vtedy majetok 48,5 milióna (dvakrát viac ako Smer). Podľa Petra Bárdyho práve Petrák je muž, ktorý „odovzdal“ do rúk Roberta Fica SDĽ a aj preto je doteraz významným politikom SMERu. 

Ľubomír Petrák bol poslancom Národnej rady Slovenskej republiky za SMER-SD kontinuálne od roku 2006. V roku 2016 sa stal predsedom výboru pre vzdelávanie, vedu, mládež a šport a bol členom výboru pre európske záležitosti.

Podľa jeho vystúpení9. schôdza siedmeho volebného obdobia NR SR zo dňa 14. septembra 2016 16:52 - 17:24. Dostupné online v Národnej rade na tému zmien školského zákona považoval napr. funkciu rady školy za zbytočnú, pretože dokumenty, ktoré dostáva od riaditeľa školy k odsúhlaseniu, už nemôže nijako ovplyvniť. Bol zástancom požiadaviek na zvyšovanie platov učiteľov a plénum poslancov informoval aj o prebiehajúcich štrajkoch Iniciatívy slovenských učiteľov, ktoré sa konali v roku 2016. Iniciatíve vyčítal, že málo diskutuje a viac protestuje na verejných zhromaždeniach.

 Referencie 

 Externé odkazy 

Kategória:Slovenskí politici
Kategória:Politici SDĽ (1990)
Kategória:Politici Smeru
Kategória:Predsedovia slovenských politických strán
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Poslanci NR SR (2016 – 2020)
Kategória:Poslanci NR SR (2020 – 2023)
Kategória:Slovenskí komunálni politici
Kategória:Absolventi Strojníckej fakulty Slovenskej technickej univerzity v Bratislave
Kategória:Vyučujúci na Strojníckej fakulte Slovenskej technickej univerzity v Bratislave
Kategória:Úmrtia na COVID-19
Kategória:Osobnosti z Myjavy